Τζούλιους Γούμπεϊ

Ο Τζούλιους Γούμπεϊ (γεννηθείς 19 Μαΐου 1984 στη Φρίταουν της Σιέρα Λεόνε), είναι ένας διεθνής μέσος ποδοσφαιριστής. Αγωνίζεται στη Νεφτσί Μπακού και στην εθνική Σιέρα Λεόνε.

Το ντεμπούτο του με την εθνική ομάδα της πατρίδας του έγινε σε ηλικία 16 ετών, στις 4 Φεβρουαρίου 2001, σε φιλικό αγώνα με αντίπαλο τη Λιβερία, στα προκριματικά του Παγκοσμίου Κυπέλλου 2002. Από τότε αποτελεί βασικό στέλεχος της ομάδας.

 Καριέρα 
 Ιστ Εντ Λάιονς 
Ο Τζούλιους Γούμπεϊ γεννήθηκε και μεγάλωσε στη Φρίταουν της Σιέρα Λεόνε. Ξεκίνησε την επαγγελματική του καριέρα στη Σιέρα Λεόνε από την Ιστ Εντ Λάιονς, η οποία αγωνιζόταν στην Α΄κατηγορία του τοπικού πρωταθλήματος. Κατά τη διάρκεια της παρουσίας του στην ομάδα, αξιολογήθηκε σαν ο καλύτερος μέσος της πατρίδας του.

 Ονήσιλος Σωτήρας 
Το καλοκαίρι του 2003 έφυγε από τη Σιέρα Λεόνε και υπέγραψε στον κυπριακό σύλλογο Ονήσιλος Σωτήρας, με τον οποία αγωνίστηκε σε 12 παιχνίδια και σκόραρε τρία τέρματα.

 Νέα Σαλαμίνα Αμμοχώστου 
Ο Γούμπεϊ υπέγραψε στην επίσης κυπριακή ομάδα Νέα Σαλαμίνα Αμμοχώστου το 2004. Στη Νέα Σαλαμίνα παρέμεινε για τρία χρόνια έχοντας 61 συμμετοχές και 24 τέρματα. Αξιολογήθηκε για δύο χρονιές ως ο καλύτερος ποδοσφαιριστής της ομάδας του και σαν ένας από τους καλύτερους ποδοσφαιριστές του κυπριακού πρωταθλήματος.

 Ουνιβερσιτάτεα Κραιόβα 
Τον Ιανουάριο του 2007, ο Γούμπεϊ μετεγγράφηκε στη ρουμανική Ουνιβερσιτάτεα Κραιόβα μετά από συμφωνία των δύο ομάδων. Υπέγραψε συμβόλαιο πέντε ετών. Καθιερώθηκε σαν ένας από τους καλύτερους μέσους στη Ρουμανία. Αγωνίστηκε σχεδόν σε όλα τα παιχνίδια της ομάδας του σκοράροντας 13 γκολ, μερικά από τα οποία ήταν πολύ θεαματικά.

 Άρης Λεμεσού 
Τρία χρόνια αργότερα μετά τη μετεγραφή του από τη Νέα Σαλαμίνα στην Craiova, ο Γούμπεϊ επέστρεψε στην Κύπρο (δανεικός μέχρι το τέλος της περιόδου) αλλά αυτή τη φορά για τον Άρη Λεμεσού. Υπέγραψε συμβόλιαο στις 20 Ιανουαρίου 2010. Η συμφωνία δεν προνοούσε δικαίωμα αγοράς από τον Άρη το καλοκαίρι.

 Χαζάρ Λανκαράν 
Επέστρεψε στην Universitatea για την αρχή της περιόδου 2010-11, αλλά το χειμώνα μετακινήθηκε στη Χαζάρ Λανκαράν που αγωνιζόταν στην Α΄ κατηγορία του Αζερμπαϊτζάν. Το 2011 υπέγραψε συμβόλαιο με την αιγυπτιακή Αλ-Μασρί ΣΚ μέχρι το τέλος της περιόδου 2011-12.

 Νεφτσί Μπακού ΠΦΚ 
Στο τέλος της περιόδου 2011-12 υπέγραψε στη Νεφτσί Μπακού που αγωνιζόταν στην Α΄ κατηγορία του Αζερμπαϊτζάν. Η Νεφτσί είχε δικαίωμα συμμετοχής στα προκριματικά του ΟΥΕΦΑ Τσάμπιονς Λιγκ 2012–13 και ο Γούμπεϊ σκόραρε ένα γκολ στον δεύτερο προκριματικό γύρο με αντίπαλο τη Ζεσταφόνι, στην εντός έδρας νίκη με 3-0. Επίσης, σκόραρε ένα γκολ στον επαναληπτικό. Η ομάδα του στον τρίτο προκριματικό αποκλείστηκε από τη συνέχεια του Τσάμπιονς Λιγκ από την Ιρόνι Κίριατ Σμόνα αλλά ο Γούμπεϊ σκόραρε ένα γκολ στην εντός έδρας ισοπαλία. Η ομάδα του συνέχισε στο ΟΥΕΦΑ Γιουρόπα Λιγκ 2012–13 έχοντας αντίπαλο τον ΑΠΟΕΛ. Ο Γούμπεϊ σκόραρε ένα από τα γκολ της ομάδας του στη νίκη με 1-3 επί του ΑΠΟΕΛ στο νέο ΓΣΠ, με την οποία η ομάδα του εξασφάλισε δικαίωμα συμμετοχής στους ομίλου του Γιουρόπα Λιγκ.

 Διεθνής καρίερα 
Στις 4 Φεβρουαρίου 2001, ο Γούμπεϊ έκανε το ντεμπούτο του με την Εθνική Σιέρα Λεόνε σε φιλικό αγώνα με αντίπαλο τη Λιβερία, στα προκριματικά του Παγκοσμίου Κυπέλλου 2002. Από τότε αποτελεί βασικό στέλεχος της ομάδα.

 Παραπομπές 

 Εξωτερικοί σύνδεσμοι 

 ucraiova.blogspot.com
 Προφίλ UEFA (επισημο)
 Προφίλ transfermarkt.co.uk

Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Σιέρα Λεόνε
Κατηγορία:Ποδοσφαιριστές από τη Σιέρα Λεόνε
Κατηγορία:Ποδοσφαιριστές Νέας Σαλαμίνας
Κατηγορία:Ποδοσφαιριστές Χαζάρ Λανκαράν
Κατηγορία:Ποδοσφαιριστές Νεφτσί Μπακού ΠΦΚ
Κατηγορία:Ποδοσφαιριστές Ονήσιλου Σωτήρας
Κατηγορία:Ποδοσφαιριστές Άρη Λεμεσού
Κατηγορία:Ποδοσφαιριστές Αλ-Μασρί ΣΚ
Κατηγορία:Ποδοσφαιριστές Ιστ Εντ Λάιονς ΦΚ
Κατηγορία:Ποδοσφαιριστές ΦΚ Ουνιβερσιτάτεα Κραϊόβα
Κατηγορία:Ποδοσφαιριστές Α΄ κατηγορίας Κύπρου
Κατηγορία:Ξένοι ποδοσφαιριστές στην Κύπρο
Κατηγορία:Ποδοσφαιριστές Αλ Σάαμπ ΚΣΚ